в҃-мъ стіхосло́віи сѣда́ленъ, гла́съ є҃: ра́дуются дне́сь ро́ди слове́нстіи, сщ҃е́нную па́мять учи́телей бг҃ому́дрыхъ свѣ́тлѡ пра́зднующе: тѣ́ми бо нача́тся на сро́днѣмъ на́мъ язы́цѣ слове́нстѣмъ літургі́а бж҃е́ственная и всѐ цр҃ко́вное служе́ніе соверша́тися, и тѣ́мъ неисчерпа́емый кла́дязь воды̀ теку́щія въ жи́знь вѣ́чную даде́ся на́мъ: ѿ нея́же пію́ще, не преста́немъ велича́ти ва́съ, кѷрі́лле и меѳо́діе